**Aiškinamasis raštas**

**PRIE TARYBOS SPRENDIMO PROJEKTO** „**DĖL KLAIPĖDOS MIESTO SAVIVALDYBĖS TARYBOS 2011 M. LAPKRIČIO 24 D. SPRENDIMO NR. T2-370 „DĖL KLAIPĖDOS MIESTO SAVIVALDYBĖS KOMUNALINIŲ ATLIEKŲ TVARKYMO TAISYKLIŲ PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai.**

Šio sprendimo projekto tikslas – pakeisti Klaipėdos miesto savivaldybės komunalinių atliekų tvarkymo taisykles (toliau – Taisykles), atsižvelgiant į nepalankią epideminę COVID-19 (koronavirusinės infekcijos) situaciją Lietuvoje.

**2. Projekto rengimo priežastys ir kuo remiantis parengtas sprendimo projektas.**

Siekiama tinkamai valdyti COVID-19 (koronavirusinės infekcijos) plitimo grėsmes, karantino metu Lietuvoje, remiantis Lietuvos Respublikos aplinkos ministerijos 2020 m. kovo 24 d. rašte Nr. (17)-D8(E)-1426 „Dėl atliekų tvarkymo veiklos organizavimo COVID-19 plitimo grėsmės laikotarpiu“ pateiktomis rekomendacijomis.

**3. Kokių rezultatų laukiama.**

Pakeitus Taisykles, jos atitiks Lietuvos Respublikos aplinkos ministerijos 2020 m. kovo 24 d. rašte Nr. (17)-D8(E)-1426 „Dėl atliekų tvarkymo veiklos organizavimo COVID-19 plitimo grėsmės laikotarpiu“ pateiktas rekomendacijas bei padės valdyti COVID-19 (koronavirusinės infekcijos) plitimo grėsmes, karantino metu.

**4. Sprendimo projekto rengimo metu gauti specialistų vertinimai.**

Sprendimo projektas derintas su Savivaldybės administracijos bei Klaipėdos regiono atliekų tvarkymo centro specialistais.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Lėšų poreikis bei lėšų šaltinis sprendimo projektui įgyvendinti priklausys nuo Savivaldybės ekstremalių situacijų komisijos sprendimo.

Pvz.: visų Klaipėdos miesto teritorijoje esančių bendrojo naudojimo mišrių komunalinių atliekų surinkimo konteinerių dezinfekavimas vieną mėnesį (dezinfekuojant 1 kartą per savaitę) kainuotų apie 13300,00 Eur.

**7. Galimos teigiamos ir neigiamos sprendimo priėmimo pasekmės.**

Priėmus šį sprendimo projektą bus prisidėta prie COVID-19 (koronavirusinės infekcijos) plitimo grėsmes mažinimo, karantino metu Lietuvoje.

Neigiamų pasekmių nenumatoma.

PRIDEDAMA. Lietuvos Respublikos aplinkos ministerijos 2020 m. kovo 24 d. raštas Nr. (17)-D8(E)-1426 „Dėl atliekų tvarkymo veiklos organizavimo COVID-19 plitimo grėsmės laikotarpiu“.

Aplinkosaugos skyriaus vedėja Rasa Jievaitienė